CELEX: 32012R1166
Language: sk
Date: 2012-12-07 00:00:00
Title: Nariadenie Komisie (EÚ) č. 1166/2012 zo 7. decembra 2012 , ktorým sa mení a dopĺňa príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie dimetyldikarbonátu (E 242) v určitých alkoholických nápojoch  Text s významom pre EHP

8.12.2012   
            
            
               SK
            
            
               Úradný vestník Európskej únie
            
            
               L 336/75
            
         NARIADENIE KOMISIE (EÚ) č. 1166/2012
   zo 7. decembra 2012,
   ktorým sa mení a dopĺňa príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie dimetyldikarbonátu (E 242) v určitých alkoholických nápojoch
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä na jeho článok 10 ods. 3,
   keďže:
   
               (1)
            
            
               V prílohe II k nariadeniu (ES) č. 1333/2008 sa stanovuje zoznam Únie obsahujúci prídavné látky v potravinách schválené na používanie v potravinách a podmienky ich používania.
            
         
               (2)
            
            
               Uvedený zoznam sa môže zmeniť a doplniť v súlade s postupom uvedeným v nariadení Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2).
            
         
               (3)
            
            
               V zmysle článku 3 ods. 1 nariadenia (ES) č. 1331/2008 sa zoznam Únie obsahujúci prídavné látky v potravinách môže aktualizovať buď na podnet Komisie, alebo na základe žiadosti.
            
         
               (4)
            
            
               Dňa 4. októbra 2011 bola predložená a členským štátom sprístupnená žiadosť o povolenie používania dimetyldikarbonátu (E 242) vo všetkých výrobkoch patriacich do kategórie 14.2.8 (Iné alkoholické nápoje vrátane zmesí alkoholických nápojov s nealkoholickými nápojmi a liehovinami s obsahom alkoholu nižším ako 15 %).
            
         
               (5)
            
            
               Dimetyldikarbonát (E 242) sa používa v nápojoch sterilizovaných za studena. Pôsobí proti hubám a baktériám a je obzvlášť užitočný z hľadiska obmedzenia pasterizácie. Tento spôsob použitia umožňuje účinnú konzerváciu nápojov bez toho, aby došlo k zmene ich vône a chuti. Okrem toho obmedzená pasterizácia bude nákladovo efektívnejšia a priaznivejšia pre životné prostredie. Používanie uvedenej látky je v súčasnosti povolené vo viacerých kategóriách alkoholických a nealkoholických nápojov.
            
         
               (6)
            
            
               Dimetyldikarbonát (E 242) bol naposledy hodnotený Vedeckým výborom pre potraviny v roku 2001 (3). Táto látka sa z toxikologického hľadiska považuje za bezrizikovú, keďže pri jej použití v množstve 250 mg/l je nestála a rozkladá sa na látky, ktorých rezíduá sa považujú za neškodné. Z toho vyplýva, že takéto použitie nepredstavuje riziko pre zdravie. Preto je vhodné povoliť používanie dimetyldikarbonátu (E 242) na konzerváciu všetkých výrobkov patriacich do kategórie 14.2.8 (Iné alkoholické nápoje vrátane zmesí alkoholických nápojov s nealkoholickými nápojmi a liehovinami s obsahom alkoholu nižším ako 15 %).
            
         
               (7)
            
            
               V zmysle článku 3 ods. 2 nariadenia (ES) č. 1331/2008 je Komisia povinná požiadať Európsky úrad pre bezpečnosť potravín o vydanie stanoviska s cieľom aktualizovať zoznam Únie obsahujúci prídavné látky v potravinách stanovený v prílohe II k nariadeniu (ES) č. 1333/2008 s výnimkou prípadov, keď by príslušné aktualizácie nemali mať vplyv na ľudské zdravie. Keďže povolenie používania dimetyldikarbonátu (E 242) na účely konzervácie všetkých výrobkov patriacich do kategórie 14.2.8 predstavuje aktualizáciu uvedeného zoznamu, ktorá by nemala mať vplyv na ľudské zdravie, nie je potrebné požiadať Európsky úrad pre bezpečnosť potravín o stanovisko.
            
         
               (8)
            
            
               V zmysle prechodných ustanovení nariadenia Komisie (EÚ) č. 1129/2011 z 11. novembra 2011, ktorým sa mení a dopĺňa príloha II k nariadeniu Európskeho parlamentu a Rady (ES) č. 1333/2008 vytvorením zoznamu Únie obsahujúceho prídavné látky v potravinách (4), sa príloha II, ktorou sa stanovuje zoznam Únie obsahujúci prídavné látky schválené na používanie v potravinách a podmienky ich používania, uplatňuje od 1. júna 2013. S cieľom povoliť používanie dimetyldikarbonátu (E 242) na účely konzervácie všetkých výrobkov patriacich do kategórie 14.2.8 pred uvedeným dátumom je potrebné stanoviť skorší dátum uplatňovania, pokiaľ ide o uvedenú prídavnú látku v potravinách.
            
         
               (9)
            
            
               Príloha II k nariadeniu (ES) č. 1333/2008 by sa preto mala zodpovedajúcim spôsobom zmeniť a doplniť.
            
         
               (10)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat a Európsky parlament ani Rada proti nim nevzniesli námietku,
            
         PRIJALA TOTO NARIADENIE:
   Článok 1
   Príloha II k nariadeniu (ES) č. 1333/2008 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. decembra 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 354, 31.12.2008, s. 16.
   
      (2)  Ú. v. EÚ L 354, 31.12.2008, s. 1.
   
      (3)  SCF/CS/ADD/CONS/43 v konečnom znení, 12. júla 2001.
   
      (4)  Ú. v. EÚ L 295, 12.11.2011, s. 1.
   
      PRÍLOHA
      V časti E prílohy II k nariadeniu (ES) č. 1333/2008 sa položka pre prídavnú látku E 242 v kategórii potravín 14.2.8, Iné alkoholické nápoje vrátane zmesí alkoholických nápojov s nealkoholickými nápojmi a liehovinami s obsahom alkoholu nižším ako 15 %, nahrádza takto:
      
         
                      
                  
                  
                     „E 242
                  
                  
                     dimetyldikarbonát
                  
                  
                     250
                  
                  
                     (24)
                  
                  
                      
                  
                  
                     Obdobie uplatňovania:
                     od 28. decembra 2012“